Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 5. számú melléklet a 89/2005. (V. 5.) Korm. rendelethez
Paragraph Index: 1211

1. BEVEZETÉS 1.1. A SZABÁLYZAT CÉLJA 1.001. Jelen Szabályzat célja, hogy rögzítse az atomenergia biztonságos és államilag ellenõrzött használatával kapcsolatos hatósági eljárásokat és összefoglalja a telepítésre, létesítésre, tervezésre, üzembe helyezésre, üzemeltetésre és üzemeltetéshez kapcsolódó tevékenységekre, átalakításra és megszüntetésre vonatkozó nukleáris biztonsági követelményeket. A Szabályzat tartalmazza ezen tevékenységek minõségirányítási követelményeit is. 1.002. A Szabályzat követelményeinek teljesítéséhez az OAH fõigazgatója által kiadott útmutatók adnak eligazítást. 1.2. A SZABÁLYZAT HATÁLYA 1.003. Jelen Szabályzat követelményei a Magyar Köztársaság területén üzemelõ vagy létesíteni kívánt kutatás, oktatási célra szolgáló atomreaktorra mint létesítményre, annak biztonsági osztályba sorolt rendszereire, rendszerelemeire vonatkoznak. A továbbiakban, a nemzetközi terminológiát követve, a kutatóreaktor kifejezést alkalmazzuk általános gyûjtõnévként a jelen Szabályzat hatálya alá tartozó létesítményekre. 1.004 A követelmények a létesítmény teljes életciklusára, azaz a tervezéstõl, telepítéstõl kezdve a létesítmény megszüntetéséig érvényesek. 1.005. A jelen Szabályzat követelményeit be kell tartani a kutatóreaktorok telepítésének, létesítésének, tervezésének, üzembe helyezésének, üzemeltetésének és üzemeltetéséhez kapcsolódó tevékenységek végzésének, átalakításának és megszüntetésének elõkészítése, irányítása, végrehajtása, felülvizsgálata és értékelése során. A felsorolt tevékenységek értelemszerûen magukban foglalják még a kutatás-fejlesztést, mûszaki háttértevékenységet, beszerzést, raktározást, kezelést, szállítást, tárolást, tisztítást, gyártást, felállítást, szerelést, vizsgálatot, ellenõrzést, javítást, üzemanyaggal kapcsolatos mûveleteket és leszerelést is. 1.006. A követelmények betartása mindazok számára kötelezõ, akik az atomenergiáról szóló törvényben, az Országos Atomenergia Hivatal eljárásáról a nukleáris biztonsággal összefüggõ ügyekre vonatkozó kormányrendeletben elõírt, hatósági engedélyhez kötött tevékenységet kívánnak folytatni vagy folytatnak, beleértve azokat is, akik a leendõ Engedélyes vagy az Engedélyes részére biztonságot érintõ tevékenységet végeznek. 1.007. A követelmények betartásáért az az Engedélyes felelõs. A Szabályzatban elõírt követelmények maradéktalan teljesülését az Engedélyes köteles igazolni a Hatóság részére.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes